b'\n_START_ARTICLE_\nOrlan\n_START_SECTION_\n"Marches au ralenti"\n_START_PARAGRAPH_\nAlates 1964. aastast k\xc3\xb5ndis ta  Saint-\xc3\x89tienne\'is kesklinna kahe osa vahel nii aeglaselt kui v\xc3\xb5imalik.\n_START_SECTION_\n"MesuRages"\n_START_PARAGRAPH_\nAastatel 1965\xe2\x80\x931983 kasutas ta oma keha m\xc3\xb5\xc3\xb5teriistana m\xc3\xa4\xc3\xa4ramiseks, mitu inimest \xc3\xbchte v\xc3\xb5i teise ruumi mahub.\n_START_SECTION_\n"Vintages"\n_START_PARAGRAPH_\nSelle pealkirja all tuntakse 1964.\xe2\x80\x931966. aastast p\xc3\xa4rinevat fotosarja. Ta poseerib selles alasti joogasarnastes poosides. \xc3\x9cks tuntumaid pilte on "Orlan accouche d\'elle-m\'aime". Igast fotost on olemas ainult \xc3\xbcks eksemplar; originaalnegatiivid on h\xc3\xa4vitatud.\n_START_SECTION_\n"Tableaux vivants"\n_START_PARAGRAPH_\nSee on uus fotosari (1967\xe2\x80\x931975).\n_START_SECTION_\n"Kunstniku suudlus" ("Le baiser de l\'artiste)"\n_START_PARAGRAPH_\nAastal 1977 etendas ta Prantsuse kunstimessi FIAC ajal  selle toimumiskoha Grand Palais\' juures performance\'i: ta istus poodiumil. Tema k\xc3\xb5rval oli tema alasti torso elusuuruses foto, millesse sai v\xc3\xa4ikeses summas raha sisse lasta. V\xc3\xb5is n\xc3\xa4ha, kuidas m\xc3\xbcnt liigub foto jalgadevahesse. Seepeale sai kunstnikult suudluse.  P\xc3\xa4rast seda   ja suudles v\xc3\xa4ikese summa eest. See tekitas skandaali. Seda n\xc3\xa4idati uuesti n\xc3\xa4itusel "WACK!Art and the Feminist Revolution".\n_START_SECTION_\nIhukunst (l\'art charnel)\n_START_PARAGRAPH_\nTa kirjutas ihukunsti (l\'art charnel) manifesti ning laskis 1990\xe2\x80\x931993 teha oma n\xc3\xa4ol 9 plastilist operatsiooni, mida filmiti ning edastati \xc3\xbcle maailma, sealhulgas Pompidou keskusesse Pariisis ja Sandra Gehringi galeriisse New Yorgis. _NEWLINE_Manifestis kirjutab ta muu hulgas: "Ma v\xc3\xb5in kannatusteta vaadelda, kuidas minu keha lahti l\xc3\xb5igatakse! (...) Ma n\xc3\xa4en end sisikonnani v\xc3\xa4lja \xe2\x80\x93 uus peeglistaadium. (...) Ma n\xc3\xa4en oma armsama s\xc3\xbcdamesse; tema  suurep\xc3\xa4rasel konstruktsioonil pole mingit pistmist haiglase sentimentaalsusega. "Kallis, ma armastan su p\xc3\xb5rna; ma armastan su maksa; ma jumaldan su k\xc3\xb5hun\xc3\xa4\xc3\xa4ret, ja su reieluu kuju erutab mind.""\n_START_SECTION_\n"Dokumentaaluurimus: Medusa pea"\n_START_PARAGRAPH_\nSee oli performance Aachenis muuseumis Ludwig Forum f\xc3\xbcr Internationale Kunst. Selle deviis oli Freudi tekst Medusa peal: "H\xc3\xa4bet n\xc3\xa4hes jookseb isegi kurat \xc3\xa4ra." Kunstnik n\xc3\xa4itas menstruatsiooni ajal oma suguelundeid suurendusklaasi all.\n_START_SECTION_\n"P\xc3\xbcha Orlani reinkarnatsioon"\n_START_PARAGRAPH_\nSee 1990 alanud projekt kujutas endast plastiliste operatsioonide sarja, mille k\xc3\xa4igus kunstnik laskis oma n\xc3\xa4o kujundada tuntud skulptuuride ja maalide (n\xc3\xa4iteks "Mona Lisa") j\xc3\xa4rgi.\n_START_SECTION_\n"See on minu keha, see on minu tarkvara"\n_START_PARAGRAPH_\nSee oli performance, millega k\xc3\xa4is kaasa raamat ja CD ROM.\n_START_SECTION_\nMuu tegevus\n_START_PARAGRAPH_\nAastal 1978 asutas ta Lyonis Rahvusvahelise Performance\'i-s\xc3\xbcmpoosioni. _NEWLINE_Aastal 1982 asutas ta Minitelis esimese kaasaegse kunsti on-line-ajakirja Art-Acc\xc3\xa8s-Revue. _NEWLINE_Ta on Cergy \xc3\xb5ppeasutuse \xc3\x89cole Nationale Sup\xc3\xa9rieure des Beaux-Arts professor ja Pariisi Palais de Tokyo administraatorite n\xc3\xb5ukogu liige.  _NEWLINE_Aastatel 2006\xe2\x80\x932007 oli ta Los Angeleses Getty Research Institute\'i resideeriv teadur._NEWLINE_16. aprillist 18. maini 2008 oli Tallinna Kunstihoones avatud Orlani t\xc3\xb6\xc3\xb6de n\xc3\xa4itus "Postidentiteedi strateegia". N\xc3\xa4ituse avamisel viibis ka kunstnik ise.'